Ja, jedäfalls hei mir gmeint mir heigä üs eifach zumene Teeli verabredet. Was üs erwartet het isch aber äs riise Menü gsi. Es het Randesalat mit Härdöpfeli gä und irgend ä superfeini Sauce wo mir nid so genau wüsse was es isch. Usem Chuchischäftli het si de no Teigware fürezouberet. Und ig ha mir  scho denn überleit, dass das Schäftli wahrschindlech kei Chüälschrankfunktion cha übernä-sprich: di Teigware si äuä es ganzes Zytli scho unkühält umäglägä. Us Höflechkeit isches aber fascht unmöglech öpis abzlehnä wo eim gschänkt wird. Vor auem, wemä bedänkt, dass si mit sooo wenig läbä und denn üs "riiche" Schwizer eifach no so bechochä.